SET แกร่ง! ปิดเหนือ 1,700 จุด “ฟันด์โฟลว์” ไหลเข้า หลังคาดศก.ไทยฟื้นตัวกลางปีนี้
SET แกร่ง! ปิดเหนือ 1,700 จุด “ฟันด์โฟลว์” ไหลเข้า หลังคาดเศรษฐกิจไทยฟื้นตัวได้กลางปีนี้ แนวโน้มสัปดาห์หน้าคาดแกว่งไซด์เวย์-ไซด์เวย์อัพ ให้แนวรับ 1,685 จุด แนวต้าน 1,720 จุด
SET แกร่ง! ปิดเหนือ 1,700 จุด “ฟันด์โฟลว์” ไหลเข้า หลังคาดเศรษฐกิจไทยฟื้นตัวได้กลางปีนี้ แนวโน้มสัปดาห์หน้าคาดแกว่งไซด์เวย์-ไซด์เวย์อัพ ให้แนวรับ 1,685 จุด แนวต้าน 1,720 จุด
1 เม.ย. 2565

นายวิจิตร อารยะพิศิษฐ์ ผู้อำนวยการอาวุโสและนักกลยุทธ์ บล.เมย์แบงก์ (ประเทศไทย) กล่าวว่า ตลาดหุ้นไทยวันนี้ปรับตัวขึ้น โดยสามารถยืนเหนือระดับ 1,700 จุดได้ ซึ่งแข็งแกร่งกว่าตลาดหุ้นอื่นในภูมิภาคเอเชียที่เคลื่อนไหวอยู่ในแดนบวกและลบสลับกัน เนื่องจากนักลงทุนน่าจะซึมซับปัจจัยลบไปค่อนข้างมากแล้ว ไม่ว่าจะเป็นเรื่องของความไม่แน่นอนระหว่างรัสเซียและยูเครน การปรับขึ้นอัตราดอกเบี้ยของธนาคารกลางสหรัฐ (เฟด) และยังได้ปัจจัยหนุนจากโมเมนตัมเศรษฐกิจไทยที่คาดจะฟื้นตัวได้ดีในช่วงกลางปีนี้เป็นต้นไป จากการท่องเที่ยวและการบริโภคที่ปรับตัวดีขึ้น ส่งผลดีต่อเงินทุนต่างชาติ(Fund Flow) ไหลเข้ามาต่อเนื่อง
สำหรับแนวโน้มการลงทุนในสัปดาห์หน้าคาดว่า ตลาดฯน่าจะแกว่งไซด์เวย์ ถึงไซด์เวย์อัพ ให้แนวรับไว้ที่ 1,685 จุด และ แนวต้าน 1,720 จุด
โดยแนะติดตามการเปิดเผยตัวเลขเงินเฟ้อของกระทรวงพาณิชย์ ในวันที่ 5 เม.ย.65, ตัวเลขภาคการบริการของสหรัฐ ยุโรป และจีน รวมถึงการเจรจาสันติภาพระหว่างรัสเซียและยูเครน
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
SCB มูลค่าการซื้อขาย 4,094.60 ล้านบาท ปิดที่ 121.00 บาท เพิ่มขึ้น 7.00 บาท
KBANK มูลค่าการซื้อขาย 2,697.25 ล้านบาท ปิดที่ 163.00 บาท เพิ่มขึ้น 1.50 บาท
SVOA มูลค่าการซื้อขาย 2,309.85 ล้านบาท ปิดที่ 3.80 บาท เพิ่มขึ้น 0.46 บาท
TEAMG มูลค่าการซื้อขาย 2,182.92 ล้านบาท ปิดที่ 6.60 บาท เพิ่มขึ้น 0.85 บาท
PTT มูลค่าการซื้อขาย 1,552.90 ล้านบาท ปิดที่ 38.75 บาท เพิ่มขึ้น 0.25 บาท